*Projekts*

**Ministru kabineta noteikumu projekta**

**“Darbības programmas “Izaugsme un nodarbinātība” 5.6.3. specifiskā atbalsta mērķa “Vēsturiski piesārņoto vietu sanācija” īstenošanas noteikumi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts “Darbības programmas “Izaugsme un nodarbinātība” 5.6.3. specifiskā atbalsta mērķa “Vēsturiski piesārņotu vietu sanācija” īstenošanas noteikumi” (turpmāk – MK noteikumu projekts) izstrādāts atbilstoši Eiropas Savienības (turpmāk – ES) struktūrfondu un Kohēzijas fonda (turpmāk - ES fondi) 2014.–2020. gada plānošanas perioda vadības likuma 20. panta 13. punktam, Darbības programmas “Izaugsme un nodarbinātība” (turpmāk – DP) mērķim un saskaņā ar MK 2016.gada 10.novembra sēdes protokola Nr.61 43.§ “Informatīvais ziņojums “Par lielā projekta “Vēsturiski piesārņoto vietu “Inčukalna sērskābie gudrona dīķi” sanācijas darbi” pabeigšanas finansēšanu Eiropas Savienības fondu 2014.-2020.gada plānošanas perioda ietvaros” . |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija  Inčukalna sērskābā gudrona dīķi atrodas Inčukalna novada teritorijā 30 – 35 km uz austrumiem no Rīgas, bijušos smilšu karjeros, kurus tagad dēvē par Dienvidu un Ziemeļu gudrona dīķiem. 20.gadsimta 50. – 80.gados no Rīgas naftas pārstrādes un smēreļļu rūpnīcas izveda sērskābo gudronu – ražošanas atkritumus, kas veidojās medicīnisko un parfimērijas eļļu ražošanas procesā. Atkritumi tika izgāzti smilšu ieguves karjeros bez pamatnes un nogāžu (bortu) izolācijas. Atkritumi veidojās, reģenerējot atstrādātās eļļas un iedarbojoties uz tām ar koncentrētu sērskābi.  Līdz 1970-to gadu beigām atkritumu izvietošanai izmantoja Ziemeļu dīķi, vēlāk – Dienvidu dīķi. Abos dīķos netika veikta sanācija, jo Padomju Savienības laikā nebija izstrādāti noteikumi, kas regulētu šādu darbību veikšanu. Sērskābais gudrons tika sajaukts ar smilti, nepasargājot gruntsūdeņus, kā arī dīķu pamatnes un grunti no nokrišņu ietekmes. Ir konstatēts, ka nokrišņu ūdens veido infiltrātu (piesārņotu ar šķīstošajiem savienojumiem no izgāztajiem atkritumiem), kas infiltrējies gruntī un piesārņojis gruntsūdeņus zem abiem dīķiem. Piesārņojums sasniedz pazemes ūdens horizontu 70-90 m dziļumā.  Lai novērstu piesārņojuma tālāku izplatību un likvidētu piesārņojuma avotu, ES fondu 2007.-2013.gada plānošanas perioda Darbības programmas “Infrastruktūra un pakalpojumi” ietvaros Vides aizsardzības un reģionālās attīstības ministrija (turpmāk – VARAM) kā atbildīgā iestāde administrēja 3.4.1.4. aktivitāti “Vēsturiski piesārņoto vietu sanācija”, kuras ietvaros tika īstenotas lielā projekta “Vēsturiski piesārņoto vietu “Inčukalna sērskābie gudrona dīķi” sanācijas darbi” Nr. 3DP/3.4.1.4.0/09/IPIA/VIDM/002 (turpmāk – Projekts) I posma aktivitātes.  2010.gada 20.decembrī Eiropas Komisija (turpmāk – EK) apstiprināja Projektu, kura sākotnējās kopējās izmaksas bija 29 002 282 *euro*, no kurām 20 301 598 *euro* finansē Eiropas Reģionālās attīstības fonds (turpmāk – ERAF) un 8 700 685 *euro* valsts budžets. 2010.gada 24.septembrī starp Valsts vides dienestu (turpmāk – VVD) un SIA “Skonto Būve” tika noslēgts iepirkuma līgums par sanācijas darbu veikšanu.  Ievērojot Projekta mērķus, noslēgtajā sanācijas darbu līgumā tika paredzēts, ka līguma summas ietvaros darbu veicējs apņemas nodrošināt līguma mērķu sasniegšanu - novērst turpmāku piesārņojošo vielu, īpaši sērskābā gudrona atkritumvielu emisiju no piesārņotās vietas pazemes ūdeņos un turpmāku piesārņojuma izplatīšanos piesārņotajai vietai piegulošās teritorijas gruntsūdeņos, virszemes ūdeņos (grāvjos), kā arī gruntī un augsnē, kā arī uzlabot gruntsūdens, virszemes ūdens, kā arī augsnes un grunts kvalitāti bīstamo atkritumu piesārņoto vietu piegulošajā teritorijā līdz tādai pakāpei, ka netiek apdraudēta cilvēku veselība un vide, kā arī attiecīgo teritoriju iespējams izmantot noteiktai saimnieciskai darbībai saskaņā ar teritorijas attīstības plānu.  Projekta īstenošanas laikā (2012.gada beigās un 2013.gada sākumā) tika konstatētas gudrona netipiskas ķīmiskās un fizikālās īpašības, kas būtiski kavēja ekskavētā gudrona pārstrādes un utilizācijas procesu, tādējādi bija nepieciešams veikt izmaiņas gudrona pārstrādes un utilizācijas tehnoloģiskajā risinājumā, kas sadārdzināja sanācijas darbu izmaksas.  Lai objektīvi novērtētu radušos situāciju un problēmas Projekta realizācijas gaitā, kā arī lai piedāvātu iespējamos risinājumus Projekta tālākā īstenošanā un mērķa sasniegšanā, 2013.gada maijā tika piesaistīti EK un Eiropas Investīciju bankas izveidotā tehniskā atbalsta instrumenta JASPERS (Kopīga palīdzība projektu sagatavošanai Eiropas reģionos) eksperti, kuri norādīja, ka Projekta priekšizpēte tika veikta profesionāli un nepieciešamība pārskatīt sanācijas darbu līguma izpildei pielietojamās gudrona utilizācijas tehnoloģijas radās iepriekš neparedzama gudrona ķīmiskā un fizikālā sastāva mainīguma dēļ.  Ņemot vērā, ka gudrona ķīmiskā un fizikālā sastāva mainīgums attīstījies VVD kā pasūtītājam, darbu veicējam un sanācijas darbu uzraugam neparedzamu apstākļu rezultātā, ko iesaistītās puses nevarēja ne tikai paredzēt, bet arī ne ietekmēt vai novērst, Ministru kabinets atbalstīja 3.4.1.4.aktivitātes “Vēsturiski piesārņoto vietu sanācija” ietvaros pieejamā finansējumu palielināšanu (Ministru kabineta 2013.gada 15.oktobra noteikumi Nr.1132 “Grozījumi Ministru kabineta 2008.gada 30.septembra noteikumos Nr.817 “Noteikumi par darbības programmas “Infrastruktūra un pakalpojumi” papildinājuma 3.4.1.4.aktivitāti “Vēsturiski piesārņoto vietu sanācija””). Vienlaikus tika pagarināts arī Projekta īstenošanas termiņš līdz 2015. gada 31.decembrim, kas atbilstoši Padomes regulas (EK) Nr. 1083/2006 (2006. gada 11. jūlijs), *ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999* 56.panta pirmās daļas nosacījumiem ir Projekta attiecināmo izmaksu pēdējā diena.  Lai nodrošinātu Projekta turpmāko īstenošanu atbilstoši jaunajam gudrona utilizācijas tehniskajam konceptam, ar darbu veicēju un uzraugu tika rīkotas sarunas, lai varētu veikt grozījumus noslēgtajos sanācijas darbu un uzraudzības līgumos. Ņemot vērā iepriekš minēto, 2014.gada 21.maijā tika parakstīti:   * + grozījumi sanācijas darbu līgumā, veicot izmaiņas sanācijas darbu tehniskajā risinājumā, palielinot līguma kopējās izmaksas līdz 42 674 971 *euro*, ieskaitot pievienotās vērtības nodokli, un pagarinot sanācijas darbu līguma izpildes termiņu līdz 2015.gada 15.novembrim;   + grozījumi uzraudzības līgumā, palielinot līguma kopējās izmaksas līdz 571 706 *euro*, ieskaitot pievienotās vērtības nodokli, un pagarinot līguma izpildes termiņu līdz 2015.gada 15.novembrim.   Vienlaikus VARAM un VVD parakstīja arī grozījumus līgumā par projekta īstenošanu, palielinot projekta kopējās izmaksas līdz 45 047 481 *euro* un pagarinot Projekta īstenošanas termiņu līdz 2015.gada 31.decembrim. 2014.gada 4.jūnijā tika atsākti sanācijas darbi. Tomēr darbu veicējs 2015.gada pirmajā pusgadā darbus apturēja.  Ņemot vērā, ka sanācijas darbu izpildītājs SIA “Skonto Būve” nepildīja sanācijas darbu līgumā noteikto saistību izpildi, 2015.gada 22.jūlijā tika pārtraukts sanācijas darbu līgums.  Atbilstoši MK 2015.gada 22.septembra sēdē nolemtajam VARAM sadarbībā ar JASPERS, VVD un Finanšu ministriju sagatavoja un 2015.gada 1.oktobrī iesniedza EK priekšlikumu grozījumiem projektā, paredzot tā pabeigšanu ES fondu 2014.-2020.gada plānošanas perioda ietvaros.  Vienlaikus MK 2015.gada 22.septembra sēdē tika nolemts turpināt Projekta īstenošanu un atļaut VVD uzņemties saistības Projekta īstenošanas nodrošināšanai arī pēc 2015.gada 31.decembra, kas bija ES fondu 2007.-2013.gada plānošanas perioda ietvaros īstenoto projektu izmaksu attiecināmības pēdējā diena. Lai nodrošinātu Projekta īstenošanas turpināšanu arī pēc 2015.gada 31.decembra, 2015.gada nogalē MK apstiprināja grozījumus MK 2008.gada 30.septembra noteikumos Nr.817 “Noteikumi par darbības programmas “Infrastruktūra un pakalpojumi” papildinājuma 3.4.1.4.aktivitāti “Vēsturiski piesārņoto vietu sanācija”” (turpmāk - MK noteikumi Nr.817) paredzot noteikt Projektu kā nefunkcionējošu projektu ar Projekta pabeigšanas termiņu līdz 2019.gada 31.martam. Noteikt Projektu par nefunkcionējošu Projektu bija vienīgais iespējamais risinājums, lai nodrošinātu nepārtrauktu Projekta īstenošanas turpināšanu arī pēc 2015.gada 31.decembra, kamēr vēl nebija saņemts EK lēmums par Projekta īstenošanas dalīšanu posmos.  EK 2016.gada 7.jūnijā pieņēma lēmumu[[1]](#footnote-2) (turpmāk – EK lēmums) par Projekta grozījumu apstiprināšanu. Lēmumā:   * + atzīta neparedzamu apstākļu rašanās projekta īstenošanas laikā, ko izraisīja izsmeļamā materiāla mainīgais ķīmiskais sastāvs un apjoms un attīrīšanas tehnoloģiju maiņa, kas ievērojami kavēja apstiprinātā Projekta ieviešanu un palielināja lielā Projekta kopējo budžetu,   + apstiprināta Projekta īstenošanas dalīšana posmos pa ES fondu plānošanas periodiem.   Projektā ES fondu 2007.-2013.gada plānošanas perioda ietvaros līdz 2015.gada 31.decembrim īstenotas I posma aktivitātes - Dienvidu dīķa daļēja sanācija, sanācijas darbu uzraudzība un inženiertehniskie pakalpojumi, Dienvidu dīķa pagaidu pārklājums, savukārt ES fondu 2014.-2020.gada plānošanas perioda ietvaros plānotas Projekta II posma aktivitātes (Projekta II posms) – darbības Projekta pabeigšanai - Dienvidu dīķa sanācijas pabeigšana, Ziemeļu dīķa sanācija, sanācijas darbu uzraudzība, inženiertehniskie pakalpojumi un Projekta II posma vadība, ieskaitot juridiskos pakalpojumus. Projekta I posma ietvaros paveiktās un Projekta II posma ietvaros plānotās aktivitātes ir uzskaitītas EK lēmumā.  Tāpat arī EK lēmums paredz, ka līdz šim Projektā veiktās izmaksas tiek atzītas par attiecināmām un Latvija no Eiropas Reģionālā attīstības fonda (turpmāk - ERAF) atgūst 19 325 290 *euro* par jau veiktajiem ieguldījumiem projekta īstenošanā (70% no līdz 2015.gada beigām Projektā veiktajām attiecināmajām izmaksām – 27 607 557 *euro*), ar nosacījumu, ka Projekts tiek pabeigts vēlākais līdz 2023.gada beigām.  Pēc sanācijas darbu līguma pārtraukšanas 2015.gada nogalē tika veikta Dienvidu dīķa pārklāšana, tādējādi pasargājot dīķi no piesārņojuma apjoma palielināšanās nokrišņu dēļ. Tāpat veikti Dienvidu dīķa teritorijas sakopšanas darbi, lai preventīvi novērstu iespējamos apdraudējumus cilvēka un vides veselībai un piesārņojuma rašanos no Dienvidu dīķa teritorijā SIA “Skonto Būve” atstātajiem atkritumiem, sanācijas darbu izpildes gaitā izmantoto materiālu atlikumiem (kaļķis, aktīvā ogle u.c.), no dīķa izceltajiem ar sērskābo gudronu aplipušajiem priekšmetiem, būvgružiem u.tml.  Lai nodrošinātu aktuālo informāciju par piesārņojuma areāla izplatību, kas bija būtisks priekšnosacījums Projekta grozījumu apstiprināšanai, kā arī lai mazinātu Projekta pabeigšanas riskus un apzinātu esošos apstākļus sanācijas objektā, ievērojot JASPERS ekspertu ieteikumus, 2016.gada maijā pabeigti inženiertehniski pētnieciskie darbi abos dīķos.  Izpētes gaitā tika secināts, ka:   * + atbilstoši pētījumos iegūtajām prognozēm, pie “nulles” scenārija, neveicot nekādus sanācijas pasākumus, Ziemeļu un Dienvidu dīķu sintētiskās virsmaktīvās vielas (turpmāk – SVAV), kas ir piesārņojuma indikators, sasniegs Gaujas upi pēc ~25 gadiem no Ziemeļu dīķa un pēc ~70 - 80 gadiem no Dienvidu dīķa;   + atbilstoši modelēšanas rezultātiem, likvidējot piesārņojuma avotu, tiks novērstas piesārņojošo vielu emisijas pazemes ūdeņos un turpmāka piesārņojuma izplatīšanās augsnē un ūdeņos (atlikušo piesārņojošo vielu emisijas pazemes ūdeņos būs nelielas un nebūtiskas). Modelēšanas rezultāti parāda, ka rekultivācijas (pretinfiltrācijas) pārsegumu izmantošana būtiski samazina dīķu piesārņojuma avotu atlieku izšķīdināšanas intensitāti pazemes ūdens plūsmā Ziemeļu un Dienvidu dīķiem. Lai samazinātu piesārņojuma risku Gaujai, tiek rekomendēts veikt piesārņoto ūdeņu atsūknēšanu no Augšgaujas horizonta piesārņojuma epicentra;   + dažviet Dienvidu dīķa ģeoloģiskā uzbūve ir diezgan sarežģīta, jo griezums vietām var būt pat ļoti mainīgs, kas saistīts ar to, ka gudrona dīķa pamatne ir bijušā smilšu karjera reljefs. Slāņu kritumi un atšķirīgie biezumi dažviet var radīt problēmas materiāla izstrādē un ekskavācijā, līdz ar to jāatrod pareizais un optimālais tehnoloģiskais sanācijas risinājums;   + pēc Inčukalna gudrona dīķa izraisītā piesārņojuma nokļūšanas Gaujas upē, tā koncentrācija posmā no Inčukalna līdz jūrai varētu samazināties 9000 reizes. Tomēr SVAV piesārņojumam varētu būt lokāla rakstura kaitīga ietekme uz dzīvo dabu, jo SVAV atšķaidīšanās ar Gaujas ūdeni nenotiks uzreiz. Piesārņotajiem pazemes ūdeņiem piemīt ekotoksiskums, kas pierādīts, izmantojot gan saldūdens dzīvniekus, gan augstākos augus (divdīgļlapju un viendīgļlapju klašu pārstāvjus);   + apstiprināti 2012. gada secinājumi, ka piesārņotais Gaujas ūdens nevar iekļūt sifona tipa Baltezera un Remberģu ūdensgūtvēs, ja tās nestrādā ar pilnu noslodzi (šobrīd 0,5 noslodzes). Zaķumuižas sifonu Gaujas ūdens nevar sasniegt pat pilnas sifonu noslodzes gadījumā;   + Ziemeļu un Dienvidu dīķiem no horizonta Q pašattīrīšanas procesā 90% piesārņojuma masas tiks izskaloti attiecīgi 12 un 4 gados pēc dīķu satura ekskavācijas.   Pētījumā iegūtie hidrodinamiskie un hidroķīmiskie parametri ļauj labāk prognozēt situācijas attīstības tendences, lai izslēgtu ietekmes riskus uz citiem vides objektiem.  Lai nekavētu Projekta turpmāko īstenošanu un nodrošinātu MK 2015.gada 22.septembra sēdē nolemto, iepirkumu procedūras par sanācijas darbu pabeigšanu un sanācijas darbu inženiertehnisko uzraudzību jau ir uzsāktas, kā arī ir uzsākta vairāku līgumu izpilde.Līgumus par sanācijas darbu pabeigšanu un to uzraudzību plānots noslēgt 2017.gada otrajā pusgadā. Projekta ietvaros iepirkumus veic un tie tiks veikti saskaņā ar publiskos iepirkumus regulējošo normatīvo aktu prasībām. Procedūra tiek izvēlēta atbilstoši Publisko iepirkumu likumā noteiktajām pieejām.  ES fondu 2014. – 2020.gada plānošanas perioda investīcijas  5.6.3.specifiskais atbalsta mērķis “Vēsturiski piesārņoto vietu sanācija” (turpmāk – SAM 5.6.3.) izstrādāts, lai nodrošinātu ES fondu finansējuma piesaisti piesārņoto vietu sanācijas darbu pabeigšanai un nodrošinātu Projekta II posma īstenošanu un Projekta mērķu sasniegšanu atbilstoši EK lēmumā noteiktajam.  Projekta II posma īstenošanas rezultātā tiks samazinātas piesārņojuma negatīvās ietekmes gan uz augsni, grunti, virszemes un pazemes ūdeņiem, sanējot divus piesārņoto un potenciāli piesārņoto vietu reģistrā iekļautus piesārņojuma avotus (tas noteikts kā SAM 5.6.3. rezultāta rādītājs). Projekta II posma īstenošanas rezultātā atjaunotā zemes platība būtu 2,5 ha, kas aptver abu piesārņojuma avotu (dīķu) platību, kurā veikti sanācijas darbi (tas noteikts kā SAM 5.6.3. iznākuma rādītājs). Projekta ieviešanas rezultātā kopējā ietekmētā zemes platība, kas varēs tikt atgriezta (iesaistīta) saimnieciskajā apritē atbilstoši teritorijas plānojumā noteiktajam, ir aptuveni 7-9 ha, kas ietver platību, kurā varēs tikt veikta, piemēram, meža zemju ierīkošana.  Projekta II posmā paredzētās darbības, jo īpaši piesārņojuma avota likvidācija un pazemes ūdeņu atsūknēšana un attīrīšana, būtiski sekmēs SAM 5.6.3. noteiktā vides mērķa sasniegšanu. Pēc Projekta realizācijas tiks novērsta Dzeramā ūdens direktīvas (1998/83/EK) neizpilde par punktveida piesārņojuma apdraudējumu dzeramā ūdens horizontam, kā arī īstenota Eiropas Parlamenta un Padomes Direktīva ([2006/118/EK](http://eur-lex.europa.eu/legal-content/LV/AUTO/?uri=celex:32006L0118)) par gruntsūdeņu aizsardzību pret piesārņojumu un pasliktināšanos.  Informācija par indikatīvajām Projekta II posma realizācijas izmaksām (kuras var tikt precizētas iepirkumu par sanācijas darbu pabeigšanu un sanācijas darbu inženiertehnisko uzraudzību rezultātā), ir attēlotas zemāk pievienotajā tabulā.   |  |  |  | | --- | --- | --- | | **1.** | **Attiecināmās izmaksas** | **līdz 29,26 milj. *euro*** | | 1.1. | Sanācijas darbu izmaksas | līdz 26,60 milj. *euro* | | 1.2. | Sanācijas darbu uzraudzības izmaksas, t.sk. izpētes darbi | līdz 1,981 milj. *euro* | | 1.3. | Projekta vadības un Projekta II posma sagatavošanas izmaksas | līdz 0,675 milj. *euro* | | **2.** | **Neattiecināmās izmaksas** | **0,44 milj. *euro*** | | 2.1. | Juridiskie pakalpojumi valsts interešu pārstāvībai tiesvedībā | 0,44 milj. *euro* |   SAM 5.6.3. izveidots DP 5.prioritārā virziena “Vides aizsardzības un izmantošanas efektivitāte” 6.tematiskā mērķa “Aizsargāt vidi un veicināt resursu efektivitāti” 5.6.ieguldījumu prioritātes “Veikt darbības, lai uzlabotu pilsētvidi, revitalizētu pilsētas, atjaunotu un attīrītu pamestas rūpnieciskās teritorijas (tai skaitā pārveidei paredzētās zonas), samazinātu gaisa piesārņojumu un veicinātu trokšņa mazināšanas pasākumus” ietvarā. ERAF ieguldījumi 11,60 milj. *euro* apmērā tiks veikti, aptverot vides jomas dimensijas 89.intervences kodu “Rūpniecībā izmantotās un piesārņotās zemes rehabilitācija”.  Ieguldījumi, lai pabeigtu piesārņoto vietu sanāciju, ir saskaņā ar Vides politikas pamatnostādnēs 2014.-2020.gadam veikto izvērtējumu, kur noteikts, ka viena no aktuālākajām problēmām piesārņoto vietu apsaimniekošanas jomā ir piesārņoto vietu sanācija, ko neveicot saglabājas gruntsūdeņu un augsnes piesārņojuma tālākas izplatības draudi. Savukārt Latvijas Nacionālā attīstības plāna 2014.-2020.gadam rīcības virziena “Dabas un kultūras kapitāla ilgtspējīga apsaimniekošana” viens no mērķiem ir saglabāt dabas kapitālu kā bāzi ilgtspējīgai ekonomiskajai izaugsmei un sekmēt tā ilgtspējīgu izmantošanu, mazinot dabas un cilvēka darbības radītos riskus vides kvalitātei, kas atbilst ieguldījumu prioritātes ietvaros veicamajām darbībām.  Tiesiskā regulējuma mērķis un būtība  MK noteikumu projekts izstrādāts, lai noteiktu projektu iesniegumu atlases veidu, par specifiskā atbalsta mērķa īstenošanu atbildīgo iestādi, pieejamo finansējumu, prasības projekta iesniedzējam, atbalstāmās darbības un izmaksas, projekta īstenošanas nosacījumus un vienošanās par projekta īstenošanu vienpusēja uzteikuma nosacījumus.  SAM 5.6.3. tiks īstenots ierobežotas projektu iesniegumu atlases veidā, par Projekta II posma īstenotāju nosakot VVD. Projekta II posmam pieejams ERAF finansējums – 11 600 000 *euro*, kā arī valsts budžeta finansējums – līdz 18 100 000 *euro* (t.sk. virssaistību finansējums līdz 13 680 000 *euro*) Projekta II posma attiecināmo un neattiecināmo izmaksu segšanai. Neattiecināmās izmaksas plānots segt no valsts budžeta līdzekļiem.  Saskaņā ar MK 2008.gada 30.septembra noteikumu Nr.817 “Noteikumi par darbības programmas “Infrastruktūra un pakalpojumi” papildinājuma 3.4.1.4.aktivitāti “Vēsturiski piesārņoto vietu sanācija”” 10.1 punktu šobrīd visas izmaksas, kas Projekta I posmā ir radušās pēc 2015.gada 31.decembra, ir neattiecināmas un to segšanai ieplānots valsts budžeta finansējums. Tomēr, ņemot vērā, ka:   * Projekta II posms ir saistīts ar ES fondu 2007.-2013.gada plānošanas perioda ietvaros apstiprināto lielo Projektu un ES fondu 2007.-2013.gada plānošanas perioda ietvaros īstenotajām Projekta I posma aktivitātēm, * MK 2015.gada 22.septembra sēdē ir devis uzdevumu, kas saistīts ar Projekta pabeigšanas finansēšanu ES fondu 2014.-2020.gada plānošanas perioda ietvaros ar mazāko iespējamo negatīvo ietekmi uz valsts budžetu,   MK noteikumu projekts paredz pēc 2016.gada 1.janvāra radušos izdevumus (t.i., faktiskās izmaksas, kas pierādāmas ar rēķiniem un pieņemšanas – nodošanas aktiem neatkarīgi no līguma noslēgšanas datuma), kas atbilst Projekta II posma attiecināmajām un neattiecināmajām izmaksām, atzīt par iekļaujamiem Projekta II posma izmaksās, tādējādi nodrošinot, ka līdz Projekta II posma apstiprināšanai veiktās attiecināmās izmaksas 2016. un 2017.gadā būtu līdzfinansējamas no ERAF un deklarējamas atbilstoši EK norādījumiem par izmaksu attiecināmību. Gadījumā, ja EK, ievērojot Eiropas Parlamenta un Padomes 2013.gada 17.decembra regulas (ES) Nr.1303/2013, *ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006* (turpmāk - Komisijas regula Nr.1303/2013) 65.panta 9.punkta nosacījumu, atzīst, ka izmaksas, kas Projektā radušās no 2016.gada 1.janvāra līdz brīdim, kad EK iesniegts DP grozījumu priekšlikums par SAM 5.6.3 izveidi, nav deklarējamas, tad saskaņā ar MK noteikumu Nr.817 10.1 punktu šīs izmaksas ir uzskatāmas par Projekta I posma neattiecināmajām izmaksām.  MK noteikumu projekta regulējums attiecībā uz attiecināmajām izmaksām (t.sk. attiecināmajām darbībām un to indikatīvo apjomu) ir noteikts saskaņā ar EK lēmumu.  Ja noslēdzoties iepirkumu procedūrām tiks secināts, ka izmaksas Projekta II posma īstenošanai pārsniedz MK noteikumu projektā noteikto finansējuma apmēru, VARAM informēs MK par turpmāko rīcību Projekta pabeigšanai. Tomēr gadījumā, ja izmaksas būs mazākas, nekā noteikts MK noteikumu projektā, tiks samazināts SAM 5.6.3.pieejamais virssaistību finansējums (atbilstoši MK noteikumu projekta 10.punktam).  Sanācijas darbus plānots īstenot, noslēdzot ar sanācijas darbu izpildītāju līgumu, kas ir apvienotais projektēšanas – būvdarbu un sanācijas darbu kopsummas pozīciju līgums (Starptautiskās Inženierkonsultantu Federācijas “Iekārtu piegādes un projektēšanas – būvniecības darbu līguma noteikumi elektriskajiem un mehāniskajiem darbiem, būvniecības un inženierdarbiem, kuru projektēšanu veic uzņēmējs”, 1999.gada redakcijā) un:   1. kas paredz, ka līguma ietvaros ir jānodrošina līguma mērķu sasniegšana - novērst turpmāku piesārņojošo vielu, īpaši sērskābā gudrona atkritumvielu emisiju no piesārņotās vietas pazemes ūdeņos un turpmāku piesārņojuma izplatīšanos piesārņotajai vietai piegulošās teritorijas gruntsūdeņos, virszemes ūdeņos (grāvjos), kā arī gruntī un augsnē, kā arī uzlabot gruntsūdens, virszemes ūdens, kā arī augsnes un grunts kvalitāti bīstamo atkritumu piesārņoto vietu piegulošajā teritorijā līdz tādai pakāpei, ka netiek apdraudēta cilvēku veselība un vide, kā arī attiecīgo teritoriju iespējams izmantot noteiktai saimnieciskai darbībai saskaņā ar teritorijas attīstības plānu; 2. kas ietvers gan sanācijas darbus, tai skaitā būvdarbus, gan ar sanācijas darbu un būvdarbu veikšanu saistītās dokumentācijas izstrādi un aktualizēšanu, kā arī autoruzraudzību (t.sk., dīķu teritorijas sagatavošanas darbus sanācijas darbu veikšanai, ieskaitot nepieciešamās infrastruktūras pārbūvi vai izbūvi un nepieciešamības gadījumā arī esošo objektu nojaukšanu), sērskābā gudrona atklāto tilpņu maisījuma vai piesārņotās grunts ekskavēšanu (šo darbību rezultātā tiks likvidēti piesārņojuma avoti), apstrādi, utilizāciju vai apglabāšanu, pamatnes neitralizāciju un homogenizāciju, ekskavēšanas zonas aizpildīšanu, rievsienas izbūvi, piesārņoto pazemes ūdeņu atsūknēšanu un attīrīšanu, teritorijas rekultivāciju un pārsegšanu, pēcprojekta monitoringa sistēmas izveidi).   Ievērojot to, ka būvprojektēšana, sanācijas darbu projekta izstrādes un autoruzraudzības pakalpojumu izmaksas tiks ieskaitītas apvienotajā projektēšanas – būvdarbu un sanācijas darbu kopsummas līgumā, tās ir neatdalāmi saistītas ar sanācijas darbu veikšanu, šīm izmaksām nav piemērojami Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā (turpmāk – Vadīnijas) notiekti ierobežojumi.  Lai nodrošinātu sanācijas darbu līguma izpildes uzraudzību, Projekta II posma ietvaros tiks attiecinātas arī inženiertehniskās uzraudzības izmaksas, kas ietvers ne tikai sanācijas darbu un to ietvaros veikto būvdarbu uzraudzību saskaņā ar sanācijas darbu līguma noteikumiem, bet arī nepieciešamo inženiertehnisko izpēšu kopumu, lai pārliecinātos par sanācijas darbu rezultātu kvantitatīvo un kvalitatīvo atbilstību Projekta mērķiem. Šādu mehānismu piemērošana ļauj sarežģītos projektos piemērot pielāgotus risinājumus, kurus gan izstrādā, gan arī sekojoši īsteno darbu veicējs, kas risinājuma īstenošanas metodes pārzina vislabāk. Sanācijas darbu uzraudzības izmaksas, t.sk., izpētes darbu izmaksas ir indikatīvi prognozētas līdz 8% apmērā no projekta attiecināmajām izmaksām un nepārsniedz Vadlīniju 8.2. punktā notiektos izmaksu ierobežojumus.  Ņemot vērā Projekta sarežģīto raksturu un komplekso darbību kopumu, kā arī ņemot vērā Projekta I posma īstenošanas rezultātā identificētos projekta īstenošanas riskus un to mazināšanas pasākumus Projekta II posma īstenošanas laikā un ievērojot EK lēmumā noteiktās Projekta II posma aktivitātes, MK noteikumu projekts kā attiecināmās izmaksas Projekta II posma ietvaros paredz arī projekta vadības izmaksas, kā arī juridisko un konsultatīvo pakalpojumu līgumu izmaksas, kas nodrošinās efektīvu un augsti kvalificētu projekta vadību. Finansējuma saņēmēja kapacitātes nodrošināšanas būtiskums ir uzsvērts arī ES fondu vadošās iestādes ceturkšņa un pusgada ziņojumos par ES fondu apguvi. Līdzīgi norādījuši arī JASPERS eksperti. Projekta vadībai ir izveidota Projekta ieviešanas vienība (turpmāk - PIV) trīs darbinieku sastāvā un kopš 2017.gada 1.februāra ir piesaistīts arī PIV vadītājs. PIV veido PIV vadītājs, projekta vadītāji,kā arī papildu eksperti (daļēja slodze). Nosakot PIV darbinieku izmaksu slieksni, ņemta vērā Projekta vadībā iesaistīto speciālistu noslodze turpmāko četru gadu periodā un vidējās mēnešalgas apmērs Projekta vadībā iesaistītajām personām, kas strādā ar sarežģītiem un liela mēroga investīciju projektiem. Izmaksu noteikšanai par pamatu ņemti MK 2013.gada 29.janvāra noteikumos Nr.66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” un MK 2010.gada 30.novembra noteikumos Nr.1075 “Valsts un pašvaldību institūciju amatu katalogs” ietvertie nosacījumi par projektu vadībā iesaistīto amatu klasifikāciju un samaksas apmēru. Ņemot vērā minēto, MK noteikumu projekts paredz atkāpes no Vadlīnijām, atkāpjoties no Vadlīnijās noteiktajiem ierobežojumiem tiešajām projekta vadības izmaksām.  Savukārt kā Projekta II posma neattiecināmās izmaksas MK noteikumu projekts paredz izmaksas juridisko pakalpojumu sniegšanai (t.sk. ar tiesvedību saisīto valsts nodevu apmaksai) valsts interešu pārstāvībai tiesvedībā ar SIA “Skonto Būve” par 2015.gada 22.jūlijā pārtraukto sanācijas darbu līgumu.  SAM 5.6.3. netiek piemēroti nosacījumi par snieguma rezerves ieturēšanu, jo Projekta II posms tiek īstenots kā viens projekts, kurā nevar tikt plānota kāda daļa darbu, kas tikai pozitīva EK lēmuma gadījumā tiktu īstenoti. Projekta II posmā plānotie darbi ir jāīsteno pilnā apmērā. Tā kā snieguma rezerves apmērs DP noteikts katrā prioritārajā virzienā, SAM 5.6.2. snieguma rezerves daļa ieturēta no citiem 5.prioritārā virziena “Vides aizsardzība un izmantošanas efektivitāte” vides jomas specifiskajiem atbalsta mērķiem.  Par SAM 5.6.3. īstenošanu atbildīgā iestāde ir VARAM.  MK noteikumu projekts paredz pienākumu sadarbības iestādei (Centrālajai finanšu un līgumu aģentūrai) pieņemt starplēmumu par projekta iesnieguma apstiprināšanu vai apstiprināšanu ar nosacījumu vai lēmumu par projekta noraidīšanu (ja uz projekta iesniedzēju attiecas vismaz viens no Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 23. pantā minētajiem izslēgšanas noteikumiem) divu mēnešu laikā no Projekta II posma iesnieguma iesniegšanas dienas. Minētais termiņš noteikts, ņemot vērā Projekta II posma īstenošanas steidzamību un tālākās administratīvās darbības, saskaņojot Projekta II posma iesniegumu ar EK, kas ietekmē Projekta II posma īstenošanas laika grafiku.  Gadījumā, ja Projekta II posma pabeigšanai nepieciešamos sanācijas darbu un pakalpojumu iepirkumu līgumus (papildu tiem, kurus atļauts slēgt atbilstoši MK 2015.gada 22.septembra sēdes Nr.50 38.§) būs nepieciešams noslēgt pirms EK saskaņojuma par finanšu ieguldījumu Projektā, tiks pieņemts atsevišķs MK lēmums par šādu līgumu slēgšanu.  Ņemot vērā EK 2016.gada 22.jūlija vēstulē Nr. H3/LS/in D(2016)4008675 minēto, vērtējot Projekta II posma iesniegumu kā lielā projekta iesniegumu Komisijas regulas Nr.1303/2013 103.panta 2.punktam, MK noteikumu projekts paredz noteikt citādāku kārtību, nekā tas noteikts MK 2014.gada 16.decembra noteikumos Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” (turpmāk – MK Nr.784). Tā kā Projekta II posms uzskatāms par daļu no vienota lielā Projekta, kur projekta iecere un paredzētais darbību kopums jau vērtēts un apstiprināts ar EK lēmumu, uz to nav attiecināmi MK noteikumos Nr.784 VI nodaļā “Lielā projekta iesnieguma vērtēšanas un apstiprināšanas kārtība” izvirzītie nosacījumi par EK sniegtās tehniskās palīdzības atbalstīta neatkarīga eksperta piesaisti (t.i., nav jāpiemēro MK noteikumu Nr.784 34. un 35.punkts, 37.3.apakšpunkts, 39.2.apakšpunkts). Līdz ar MK noteikumu projektu tiek noteikta pielāgota pieeja projekta vērtēšanā, ņemot vērā projekta īstenošanai individuāli piemērotu pieeju nacionālā līmenī.  SAM 5.6.3. plānotās darbības ir atbilstošas DP norādītajam ES stratēģijas Baltijas jūras reģionam mērķim “Glābt jūru” un apakšmērķim “samazināt bīstamo vielu izmantošanu un ietekmi” un “skaidrs ūdens jūrā”, jo tiks apturēta piesārņojošo vielu turpmāka izplatība pazemes ūdeņu slāņos un virszemes ūdeņos. |
| 3. | Projekta izstrādē iesaistītās institūcijas | SAM 5.6.3. projekta iesnieguma vērtēšanas kritēriji izskatīti ES struktūrfondu un Kohēzijas fonda 2014.-2020.gada plānošanas perioda Uzraudzības komitejas (turpmāk – Uzraudzības komiteja) Vides aizsardzības un resursu izmantošanas efektivitātes prioritārā virziena apakškomitejā (turpmāk - Apakškomiteja) 2016.gada 15.decembra sēdē un apstiprināti Uzraudzības komitejā 2017.gada 10.janvārī. Apakškomitejas un Uzraudzības komitejas sastāvā ir iekļauti arī sociālie, nevalstiskā sektora un reģionālie partneri, kuru Apakškomitejas procesa laikā izteiktie iebildumi ņemti vērā MK noteikumu projekta izstrādes laikā. |
| 4. | Cita informācija | Horizontālā principa “Ilgtspējīga attīstība” rādītāji atbilst SAM 5.6.3., kuram ir tieša pozitīva ietekme uz šī principa ievērošanu, uzraudzības rādītājiem. Papildus SAM 5.6.3. ietvaros var piemērot kopējo DP horizontālā principa “Ilgtspējīga attīstība” rādītāju “zaļais iepirkums”. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts ietekmē tiešās pārvaldes iestādes, kas iesaistītas ES fondu vadībā (vadošā iestāde, atbildīgā iestāde, sadarbības iestāde u.c.), kā arī projekta iesniedzēju – VVD, kas ir atbildīgs par Projekta II posma iesnieguma sagatavošanu un Projekta II posma īstenošanu, Projekta mērķu un rezultātu ilgtspēju, kuru nosacījumi noteikti MK noteikumu projektā. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta ietvaros Projekta II posma finansējuma saņēmējs sagatavo un iesniedz projekta iesniegumu, kā arī savā tīmekļvietnē ievieto un aktualizē informāciju par projektu, savukārt sadarbības iestāde izvērtē projekta iesniegumu, tā grozījumus, kā arī veic projekta ieviešanas uzraudzību un pēcuzraudzību. Gan projekta iesniedzējam, gan sadarbības iestādei ir izveidojusies prakse projektu sagatavošanā, vērtēšanā, vadībā un uzraudzībā, tamdēļ netiek plānots, ka MK noteikumu projekts radītu ietekmi uz institūciju administratīvo slogu, kas būtiski atšķirtos no līdzšinējās projektu īstenošanas prakses. |
| 3. | Administratīvo izmaksu monetārs novērtējums | SAM 5.6.3. neietekmēs spēkā esošo tiesību normu sistēmu. Vērtējot pasākuma īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne finansējuma saņēmējam, ne ES fondu vadībā iesaistītajām institūcijām, salīdzinot ar procedūrām, kuras kā obligātas jāveic projektu iesniedzējam un ES fondu vadībā iesaistītajām institūcijām. |
| 4. | Cita informācija | MK noteikumu projekts saistīts ar ierosinātajām izmaiņām DP, līdz ar to MK noteikumu projekts apstiprināšanai MK tiks virzīts tikai pēc tam, kad MK tiks apstiprināti grozījumi DP. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | **Turpmākie trīs gadi (*euro*)** | | |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 298 976 | 3 036 112 | 2 679 897 | 2 468 956 | 2 015 352 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 298 976 | 3 036 112 | 2 679 897 | 2 468 956 | 2 015 352 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 298 976 | 8 316 516 | 7 256 215 | 6 724 174 | 5 602 737 |
| 2.1. valsts pamatbudžets | 298 976 | 8 316 516 | 7 256 215 | 6 724 174 | 5 602 737 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | - 5 280 404 | - 4 576 318 | - 4 255 218 | - 3 587 385 |
| 3.1. valsts pamatbudžets | 0 | - 5 280 404 | - 4 576 318 | - 4 255 218 | - 3 587 385 |
| 3.2. speciālais budžets | 0 | 0 | 0 | 0 |  |
| 3.3. pašvaldību budžets | 0 | 0 | 0 | 0 |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | 0 | 0 | 0 | 0 |
| 5. Precizēta finansiālā ietekme: | x | - 5 280 404 | - 4 576 318 | - 4 255 218 | - 3 587 385 |
| 5.1. valsts pamatbudžets | - 5 280 404 | - 4 576 318 | - 4 255 218 | - 3 587 385 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | SAM 5.6.3. pieejamais kopējais attiecināmais finansējums ir 29 257 750 *euro*, tai skaitā ERAF finansējums – 11 600 000 *euro* un valsts budžeta finansējums – līdz 17 657 750 *euro* (t.sk. virssaistību finansējums līdz 13 680 000 *euro*). Neattiecināmās izmaksas Projekta II posma īstenošanai ir 442 250 *euro* apmērā un tiks segtas no valsts budžeta finansējuma.  Budžeta ieņēmumos norādīta maksimālā ERAF finansējuma daļa (11 600 000 *euro*), savukārt budžeta izdevumos summētā veidā norādīts valsts budžeta finansējums:   * + līdzfinansējuma segšanai (3 977 750 *euro*);   + neattiecināmo izmaksu segšanai (442 250 *euro*);   + virssaistību finansējuma (13 680 000 *euro*) nodrošināšanai, kas aprēķinu pieņēmumos netiek izdalīts kā virssaistību finansējums, kas pārsniedz ERAF finansējumu un virssaistību finansējums, kas pārsniedz valsts budžeta finansējumu, jo saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likumu virssaistības ir saistības veikt maksājumus no valsts budžeta. Tikai plānošanas perioda noslēgumā virssaistību finansējums tiks deklarēts EK, kad tādējādi virssaistību finansējums var tiks atgūts kā ERAF finansējums.   Projekta II posma izmaksas veiktas jau no 2016.gada 1.janvāra, kas iekļautas VARAM budžeta apakšprogrammā 62.06.00 “Eiropas Reģionālās attīstības fonda (ERAF) projekti (2007-2013)” un kuras atbilstoši MK noteikumu projektā minētajam plānots iekļaut Projekta II posma izmaksās; 2017. un turpmākajos gados VARAM budžeta projektā plānotos izdevumus Projekta turpināšanai plānots pārgrāmatot uz Projekta II posmu pēc Projekta II posma apstiprināšanas (attiecīgi šīs izmaksas pārceļot uz Projekta II posma īstenošanai paredzēto VARAM budžeta apakšprogrammu 62.07.00 “Eiropas Reģionālās attīstības fonda (ERAF) projekti (2014-2020)”).  Saskaņā ar Finanšu ministrijas 2017.gada 27.februāra rīkojumu Nr.83 2017.gadā palielināti izdevumi 119 248 *euro* apmērā VARAM budžeta apakšprogrammā 62.06.00 “Eiropas Reģionālās attīstības fonda (ERAF) projekti (2007-2013)” 3.4.1.4.aktivitātes “Vēsturiski piesārņoto vietu sanācija” ietvaros projekta “Vēsturiski piesārņoto vietu “Inčukalna sērskābie gudrona dīķi” sanācijas darbi”. Līdz ar to kopējais īstenošanas izmaksu apmērs 2017.gadam ir 418 224 *euro*.  2016.gadā attiecināmās izmaksas bija 513 975 *euro* apmērā (ERAF – 203 779 *euro*, valsts budžeta un virssaistību finansējums 310 196 *euro*) un neattiecināmās izmaksas 90 479 *euro*.  2017.gadā plānotas attiecināmās izmaksas 8 411 825 *euro* apmērā (ERAF – 3 335 088 *euro*, valsts budžeta un virssaistību finansējums 5 076 737 *euro*) un neattiecināmās izmaksas 203 667 *euro*.  2018.gadā plānotas attiecināmās izmaksas 7 513 373 *euro* apmērā (ERAF – 2 978 873 *euro*, valsts budžeta un virssaistību finansējums 4 534 500 *euro*) un neattiecināmās izmaksas 41 818 *euro*.  2019.gadā plānotas attiecināmās izmaksas 6 981 333 *euro* apmērā (ERAF – 2 767 932 *euro*, valsts budžeta un virssaistību finansējums 4 213 401 *euro*) un neattiecināmās izmaksas 41 817 *euro*.  2020.gadā plānotas attiecināmās izmaksas 5 837 244 *euro* apmērā (ERAF – 2 314 328 *euro*, valsts budžeta un virssaistību finansējums 3 522 916 *euro*) un neattiecināmās izmaksas 64 469 *euro*. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | MK noteikumu projektam nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Izmaksas rezultātu rādītāju ilgtspējai un uzturēšanai tiks plānotas kā uzturēšanas izmaksas pabeigtam ES politiku instrumentu un pārējās ārvalstu finanšu palīdzības līdzfinansētam projektam, ierosinot pārdalīt finansējumu no attiecīgā gada valsts budžeta likumā noteiktās apropriācijas budžeta resora “74. Gadskārtējā valsts budžeta izpildes procesā pārdalāmais finansējums” programmā 01.00.00 “Apropriācijas rezerve” uz attiecīgu VARAM budžeta programmu/apakšprogrammu. | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas regula Nr.1303/2013 |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas regula Nr.1303/2013. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1303/2013  103.panta 2.punkts | MK noteikumu 24.punkts | Vienība tiek ieviesta pilnībā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | MK noteikumu projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | MK noteikumu projekts šo jomu neskar. | |
| Cita informācija | | Nav. | |

|  |  |  |
| --- | --- | --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| MK noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts tiek virzīts kā MK lieta, tamdēļ papildu sabiedrības līdzdalības un komunikācijas aktivitātes netiek veiktas. |
| 2. | Sabiedrības līdzdalība projekta izstrādē | Sabiedrības līdzdalība nodrošināta, iesniedzot izskatīšanai projektu iesniegumu vērtēšanas kritēriju projektu un MK noteikumu projektu Apakškomitejas sēdē.  MK noteikumu projekta pasākuma projektu iesniegumu vērtēšanas kritēriji apstiprināti Uzraudzības komitejā 2017.gada 10.janvārī, kuras sastāvā ir iekļauti arī sadarbības, sociālie, nevalstiskā sektora un reģionālie partneri. |
| 3. | Sabiedrības līdzdalības rezultāti | Uzraudzības komitejas un Apakškomitejas dalībnieku komentāri ņemti vērā MK noteikumu projekta izstrādē. |
| 4. | Cita informācija | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Komisijas regulā Nr.1303/2013 un normatīvajos aktos par Eiropas Savienības fondu publicitātes un vizuālās identitātes prasību nodrošināšanu |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, Centrālā finanšu un līgumu aģentūra kā sadarbības iestāde un VVD kā Projekta II posma finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Anotācijas IV. sadaļa – projekts šo jomu neskar.

Iesniedzējs:

vides aizsardzības un reģionālās attīstības ministrs K.Gerhards

Vīza:

vides aizsardzības un reģionālās attīstības ministrijas R.Muciņš

valsts sekretārs

14.03.2017. 9:00

5577

A.Auziņa, 66016701

[austra.auzina@varam.gov.lv](mailto:austra.auzina@varam.gov.lv)

1. <http://www.esfondi.lv/upload/ek-lemums_incukalna_gudrona_diku_sanacija.pdf> [↑](#footnote-ref-2)